Kirjeenvaihtona tehty sopimus Euroopan yhteisön ja Uuden-Seelannin elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn sopimuksen liitteiden muuttamisesta



Virallinen lehti nro L 214 , 26/08/2003 s. 0038 - 0079



Kirjeenvaihtona tehty sopimus Euroopan yhteisön ja Uuden-Seelannin elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn sopimuksen liitteiden muuttamisesta A. Euroopan yhteisön kirje Bryssel (pvm) Arvoisa vastaanottaja Viitaten elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehtyyn Euroopan yhteisön ja Uuden-Seelannin sopimukseen ehdotan Teille kyseisen sopimuksen liitteiden muuttamista seuraavasti: Korvataan sopimuksen 16 artiklan 1 kohdan mukaisesti perustetun, sopimuksen hallinnointia käsittelevän pariteettikomitean suositusten mukaisesti liitteet II (A osa), V ja X liitteillä A, B ja C, jotka ovat tämän päätöksen liitteinä. Olisin kiitollinen, jos voisitte vahvistaa, että Uusi-Seelanti hyväksyy sopimuksen liitteiden muuttamisen. Kunnioittavasti Euroopan yhteisön puolesta Robert J. Coleman B. Uuden-Seelannin kirje Bryssel (pvm) Arvoisa vastaanottaja Viittaan kirjeeseenne, joka sisältää elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen liitteiden II (A osa), V ja X ehdotettujen muutosten yksityiskohdat. Vahvistan, että Uusi-Seelanti hyväksyy sopimuksen 16 artiklan 1 kohdan mukaisesti perustetun, sopimuksen hallinnointia käsittelevän pariteettikomitean suositusten mukaisesti ehdotetut muutokset, joiden jäljennös on tämän kirjeen liitteenä. Kunnioittavasti Uuden-Seelannin toimivaltaisen viranomaisen puolesta Wade Armstrong LIITE A "LIITE II A OSA Uusi-Seelanti Eläinten terveyttä ja eläinlääkintää koskevien asioiden valvonta kuuluu Uuden-Seelannin maa- ja metsätalousministeriölle (Ministry of Agriculture and Forestry), bioturvallisuusviranomaiselle (Biosecurity Authority) sekä elintarviketurvallisuusviranomaiselle (New Zealand Food Safety Authority). Asiassa sovelletaan seuraavaa: - elävien eläinten ja ituplasman yhteisöön suuntautuvan viennin osalta Uuden-Seelannin bioturvallisuusviranomainen vastaa sovittujen eläinlääkintästandardien ja -vaatimusten noudattamista osoittavien todistusten (viralliset takeet) myöntämisestä, - muiden eläintuotteiden yhteisöön suuntautuvan viennin osalta Uuden-Seelannin elintarviketurvallisuusviranomainen vastaa sovittujen eläinlääkintästandardien ja -vaatimusten noudattamista osoittavien todistusten (viralliset takeet) myöntämisestä, - tuonnin osalta Uuden-Seelannin maa- ja metsätalousministeriö sekä bioturvallisuusviranomainen vastaavat eläinten terveyttä koskevista karanteenikysymyksistä, kun taas elintarvikeviranomainen vastaa elintarvikkeiden turvallisuutta koskevista standardeista ja vaatimuksista." LIITE B "LIITE V TERVEYSTOIMENPITEIDEN TUNNUSTAMINEN Sanasto >TAULUKON PAIKKA> >TAULUKON PAIKKA>" LIITE C "LIITE X YHTEYSTAHOT Uusi-Seelanti Neuvonantaja (eläinlääkintä- ja tekniset asiat) Uuden-Seelannin Euroopan unionin edustusto Square De Meeus, 1 B - 1000 Bruxelles/Brussel Puhelin (0032) 25501219 Faksi (0032) 25134856 Euroopan yhteisö Johtaja Linja E - Elintarvikkeiden turvallisuus, kasvien ja eläinten terveys ja hyvinvointi, kansainväliset kysymykset Terveys- ja kuluttaja-asioiden pääosasto Euroopan komissio Rue Froissart 101, toimisto 8/58 B - 1040 Bruxelles/Bryssel Puhelin (0032) 22956838 Faksi (0032) 22964286"